OpenLLM-France/wikimedia huggingface dataset:
# The Anarchical Society

The Anarchical Society: A Study of Order in World Politics és un llibre de 1977 de Hedley Bull i un text fundacional de la teoria de les relacions internacionals de l'escola anglesa. El títol fa referència a l'assumpció de l'anarquia en el sistema internacional (aposta principalment pels realistes) i defensa l'existència d'una societat internacional.
Malgrat el seu títol, el llibre avança molt més enllà del concepte d'anarquia. El camp de les relacions internacionals està dominat pel paradigma declinista de la inevitable caiguda imperial i l'equilibri de poder o anarquia. Aquesta és una perspectiva eurocèntrica basada en el cas de Roma. La Societat Anàrquica és una de les poques, i una de les primeres, treballs per trencar els llaços de l'eurocentrisme: "a la història humana... la forma del sistema d'estats ha estat l'excepció més que la regla".
El llibre també exposa la teoria del nou medievalisme de Bull. El llibre no s'ha traduït al català, només al castellà.

## Referències

* 1 2 «Review: The Anarchical Society». [Consulta: 29 agost 2024].
* ↑ «La sociedad anárquica.. Un estudio sobre el orden en la política mundial - Catarata» (en castellà). [Consulta: 29 agost 2024].
# Rafael Martínez

Rafael Martínez és el nom dels següents personatges:
* Rafael Martínez i Aguilera (Santpedor, 1982), jugador de bàsquet català que juga a la posició d'escorta.
* Rafael Martínez Barrena (Madrid, 1983), gimnasta artístic espanyol.
* Rafael Martínez Díaz (Badajoz, 1950), és un editor de còmics català, fundador de Norma Editorial.
* Rafael Martínez Agulló y Juez Sarmiento (1886 - ?), advocat, aristòcrata i polític valencià, marquès de Vivel.
* Rafael Martínez Agulló y López Vergés (?- Madrid, 1906), jurista i polític valencià, marquès de Vivel.
* Rafael Martínez Nadal (Mayagüez, 1877 - Guaynabo, 1941), polític, senador, periodista, i empresari porto-riqueny.
* Rafael Martínez Valls (Ontinyent, 1868 - Barcelona, 1946), compositor valencià dedicat fonamentalment a la sarsuela que feu carrera principalment a Barcelona.
# Paratsepinita-Na

La paratsepinita-Na és un mineral de la classe dels silicats, que pertany al grup de la paratsepinita. Rep el nom segons la nomenclatura recomanada per als minerals del supergrup de la labuntsovita.

## Característiques

La paratsepinita-Na és un silicat de fórmula química (Na,Sr,K,Ca)₇(Ti,Nb)₈(Si₄O₁₂)₄(O,OH)₈·nH₂O n ~ 8. Va ser aprovada com a espècie vàlida per l'Associació Mineralògica Internacional l'any 2003, i la primera publicació data del 2004. Cristal·litza en el sistema monoclínic.
Segons la classificació de Nickel-Strunz, pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descoberta al mont Jibinpakhktxorr, situat al massís de Khibini (óblast de Múrmansk, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Paratsepinite-Na» (en anglès). Mindat. [Consulta: 7 gener 2020].
# Trassanèl

Trassanèl (en francès Trassanel) és un municipi del departament de l'Aude a la regió francesa d'Occitània.
# North Lakeport

North Lakeport és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.879 habitants.

## Demografia

Segons el cens del 2000, North Lakeport tenia 2.879 habitants, 1.205 habitatges, i 765 famílies. La densitat de població era de 296,4 habitants/km².
Dels 1.205 habitatges en un 27,6% hi vivien nens de menys de 18 anys, en un 48% hi vivien parelles casades, en un 10,6% dones solteres, i en un 36,5% no eren unitats familiars. En el 29,5% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,3% tenia menys de 18 anys, un 6,3% entre 18 i 24, un 23% entre 25 i 44, un 26,4% de 45 a 60 i un 20% 65 anys o més.
L'edat mediana era de 42 anys. Per cada 100 dones de 18 o més anys hi havia 95,3 homes.
La renda mediana per habitatge era de 34.155 $ i la renda mediana per família de 41.716 $. Els homes tenien una renda mediana de 38.750 $ mentre que les dones 29.181 $. La renda per capita de la població era de 18.410 $. Entorn del 8,2% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Lakeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- North Lakeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Olgino

Olgino (rus: О́льгино) és una àrea històrica de l'okrug Lakhta-Olgino de Sant Petersburg, Rússia. Es troba al sud-oest de l'àrea de Lakhta i a l'est de Lisy Nos. Aquesta part de la costa de la badia del Neva va ser propietat a meitats del segle XIX del Compte Stenbock-Fermor, d'origen suec, qui li va donar el nom de la seva muller Olga. A inicis del segle xx, Olgino va créixer com una prospera datxa al nord de la capital russa. Entre els seus habitants hi havia el poeta Korney Chukovsky. Olgino va ser incorporada a la ciutat de Leningrad el gener de 1963. És considerada com l'equivalent a St. Petersburg de Rublyovka, el barri més exclusiu de Moscou.

## Centre de trolls d'internet

D'ençà l'estiu de 2013, hi havia un centre a Olgino de com a mínim un de centenar de trolls, finançats per a distribuir missatges via Internet per tal de donar suport a la propaganda del govern rus. L'octubre de 2014 es va conèixer que el centre s'havia desplaçat al carrer Savushkina (districte Primorskiy, St. Peterburg).

## Referències

* ↑ Цензор.НЕТ. «Где живут тролли. Как работают интернет-провокаторы и кто ими заправляет» (en rus). [Consulta: 13 desembre 2021].
* ↑ «Новая газета - Novayagazeta.ru» (en rus). Arxivat de l'original el 2013-09-11. [Consulta: 13 desembre 2021].
* ↑ «De är Putins soldater på nätet» (en suec). Dagens Nyheter, 05-02-2015. ISSN: 1101-2447.
* ↑ «Тролли из Ольгино переехали в новый четырехэтажный офис на Савушкина» (en rus). [Consulta: 13 desembre 2021].
* ↑ «СМИ: «Ольгинские тролли» стали «савушкинскими»» (en rus). [Consulta: 13 desembre 2021].
# The Andrews Sisters

The Andrews Sisters va ser un grup musical que va assolir una gran popularitat als Estats Units d'ençà el final dels anys 1930 fins als 1950, format per les tres germanes Andrews: LaVerne Sophie (1911 - 1967), Maxene Angelyn (1916 - 1995) i Patricia Marie Andrews, més coneguda com a Patty. Durant la seva carrera que va durar més de 40 anys, van aconseguir vendre més de 75 milions de discos. Utilitzaven l'estil musical anomenat close harmony, que arran del seu èxit es feu conèixer mundialment.

## Discografia

* Bei Mir Bist Du Schoen (1937) (originalment una cançó jiddisch) (1941)
* Boogie Woogie Bugle Boy (1941)
* Don't sit under the Apple Tree (1942)
* Rum and Coca-Cola (1944)
* Underneath the Arches (1948)
* Here Comes Santa Claus (1950)
# Retinoblastoma

El retinoblastoma (Rb) és una forma rara de càncer que es desenvolupa ràpidament a partir de les cèl·lules immadures d'una retina (el teixit que detecta la llum). És el càncer intraocular maligne primari més comú en els nens i es troba gairebé exclusivament en nens petits.
Tot i que la majoria dels nens sobreviuen a aquest càncer, poden perdre la visió en els ulls afectats o es necessita extreure l'ull.
Gairebé la meitat dels nens amb retinoblastoma tenen un defecte genètic hereditari associat al retinoblastoma. En altres casos, és causada per una mutació congènita del gen 13q14 del cromosoma 13 (proteïna del retinoblastoma).

## Referències

* ↑ American Cancer Society. «Chapter 85. Neoplasms of the Eye». A: Cancer Medicine. Hamilton, Ontario: BC Decker Inc, 2003. ISBN 978-1-55009-213-4.
* ↑ Ryan, Stephen J.; Schachat, Andrew P.; Wilkinson, Charles P.; Hinton, David R.; Sadda, SriniVas R.; Wiedemann, Peter Retina (en anglès). Elsevier Health Sciences, 2012-11-01, p. 2105. ISBN 978-1455737802.

## Enllaços externs

* «Retinoblastoma». Canal Salut. Generalitat de Catalunya.
# Rafael Martínez-Campillo García

Rafael Martínez-Campillo García (Oriola, 1953) és un advocat i polític valencià originari d'Oriola.

## Biografia

Llicenciat en Dret, ha estat tècnic urbanista per l'Institut d'Estudis d'Administració Local.
Políticament ingressà en la UCD el 1977, del que en fou secretari de política municipal a Osca i en la Diputació General d'Aragó. Després ha estat coordinador nacional de Política Interna i President Provincial del Centre Democràtic i Social (CDS), partit amb el qual fou elegit diputat per la província d'Alacant a les eleccions generals espanyoles de 1986 i 1989. Fou vicepresident segon de la Comissió de Règim de les Administracions Públiques (1986-1989) i ponent del CDS en la Comissió Parlamentària d'Investigació en l'afer de Renfe el 1992 així com Director General d'Urbanisme i Planificació de la Regió de Múrcia Posteriorment ha exercit com a advocat de promotores immobiliàries a la Vega Baixa i en 2002 es va veure embolicat en una investigació judicial per un suposat tràfic d'influències en una requalificació de terrenys a Algorfa.

## Referències

* ↑ Article de Rafael Martínez-Campillo
* ↑ Butlletí de la Regió de Múrcia, 1993
* ↑ El abogado Martínez Campillo dice que su imputación en el 'caso Algorfa' está sobreseída, El País, 2 de maig de 2002

## Enllaços externs

* Fitxa del Congrés dels Diputats (castellà)
* Notícies sobre Rafael Martínez-Campillo a El País
# Paratunka

Paratunka (en rus: Паратунка) és un poble del krai de Kamtxatka, a Rússia, que el 2020 tenia 1.657 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Searingtown

Searingtown és una concentració de població designada pel cens dels Estats Units a l'estat de Nova York. Segons el cens del 2000 tenia 5.034 habitants.

## Demografia

Segons el cens del 2000, Searingtown tenia 5.034 habitants, 1.582 habitatges, i 1.430 famílies. La densitat de població era de 2.112,7 habitants per km².
Dels 1.582 habitatges en un 41,9% hi vivien nens de menys de 18 anys, en un 83,1% hi vivien parelles casades, en un 5,3% dones solteres, i en un 9,6% no eren unitats familiars. En el 8,7% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,18 i el nombre mitjà de persones que vivien en cada família era de 3,37.
Per edats la població es repartia de la següent manera: un 26,8% tenia menys de 18 anys, un 6,2% entre 18 i 24, un 21,8% entre 25 i 44, un 29% de 45 a 60 i un 16,2% 65 anys o més.
L'edat mediana era de 42 anys. Per cada 100 dones de 18 o més anys hi havia 90,2 homes.
La renda mediana per habitatge era de 120.546 $ i la renda mediana per família de 126.182 $. Els homes tenien una renda mediana de 92.834 $ mentre que les dones 51.995 $. La renda per capita de la població era de 49.113 $. Entorn de l'1,1% de les famílies i l'1,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Searingtown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Searingtown». American Fact Finder. Oficina del Cens dels Estats Units, 12-01-2010.
# Tauró de Groenlàndia

El tauró de Groenlàndia (Somniosus microcephalus) és una espècie de tauró esqualiforme de la família dels dalàtids, un dels peixos més grossos, ja que pot assolir els 7 m de longitud.
La seua carn és lleugerament verinosa i pot causar embriaguesa extrema després d'haver estat ingerida. Tot i així, és considerat una delicadesa gastronòmica a Groenlàndia i Islàndia.

## Referències

* Fordham et al (2006). Somniosus microcephalus. Llista Vermella de la UICN, Unió Internacional per a la Conservació de la Natura, 2006. Consultat el 7 de desembre del 2007 (en anglès).
# Quem

Els quem era un grup d'amerindis dels Estats Units que es van establir al llarg dels dos marges del riu Grande en l'actual Texas, Estats Units i Coahuila, Mèxic. Se sap que s'han assentat al voltant de les actuals Eagle Pass i Piedras Negras. Damián Massanet també els va descriure, en 1691, com un dels sis grups d'indis que va trobar al llarg d'un rierol anomenat "Caramanchel"; això sembla que correspondria a l'actual Comanche Creek a la part sud-oest del comtat de Zavala (Texas). Massenet implicà que tots sis grups parlaven una llengua que ara es coneix com a coahuiltec, i eren relacionats amb altres grups coahuiltecs com els ervipiame, mayeye, pajalat, quepano, solanos, i xarames.
Els quems estaven entre els més destacats nadius americans que viuen entre el riu Nueces i el riu Grande.
En 1689 Alonso de León va ser dirigit per dos guies indis al lloc de Fort St Louis, construïda per René Robert Cavelier de La Salle al llarg de la badia de Matagorda. Un dels guies era un quem, que va afirmar que havia visitat el fort mentre encara estava ocupat pels francesos. Massenet, en el seu relat d'aquesta expedició, va registrar que el guia quems utilitzava un llenguatge de signes llavors comú en l'àrea del sud de Texas; també era tatuat.
Quan fou fundada la missió de San Phelipe de Valladares vora l'actual Candela en 1700, alguns quems s'hi establiren; hi foren registrats sota el nom de quexamos. Poc més se sap de la tribu, llevat que entre 1726 i 1748 dues famílies, que constituïen sis persones, es van registrar com a membres de la missió de San Antonio de Valero a San Antonio. Aquí s'identifiquen per diversos noms, com ara Cems, Qems, Quimzo, i Quinze.

## Notes

* ↑ Gary Clayton Anderson, The Indian Southwest, 1580–1830: Ethnogenesis and Reinvention (Norman: University of Oklahoma Press, 1999) p. 39

## Referències

* Campbell, Thomas N. "Quem Indians." Texas State Historical Society. Retrieved 29 August 2012.
# Paul Bogart

Paul Bogart (Nova York, Nova York, 21 de novembre de 1919 − Chapel Hill, Carolina del Nord, 15 d'abril de 2012) va ser un director, productor i guionista estatunidenc.

## Filmografia
### Director

* 1956: The Kaiser Aluminum Hour (sèrie TV)
* 1957: Pinocchio (TV)
* 1958: Hansel and Gretel (TV)
* 1958: Brains & Brawn (sèrie TV)
* 1959: Ten Little Indians (TV)
* 1961: Kraft Mystery Theater (sèrie TV)
* 1966: The Three Sisters
* 1966: Evening Primrose (TV)
* 1966: An Enemy of the People (TV)
* 1967: Mark Twain Tonight! (TV)
* 1967: Johnny Belinda (TV)
* 1968: Kiss Me Kate (TV)
* 1969: Marlowe, un detectiu molt privat (Marlowe)
* 1970: Aules rebels (Halls of Anger)
* 1971: In Search of America (TV)
* 1971: Joc brut (Skin Game)
* 1972: Look Homeward, Angel (TV)
* 1972: Anul·leu la meva reserva (Cancel My Reservation)
* 1972: The House Without a Christmas Tree (TV)
* 1973: El curs del 44 (Class of ‘44)
* 1973: The Thanksgiving Treasure (TV)
* 1974: Double Solitaire (TV)
* 1974: The Country Girl (TV)
* 1974: Tell Me Where It Hurts (TV)
* 1974: A Memory of Two Mondays (TV)
* 1975: Mr. Ricco
* 1975: Winner Take All (TV)
* 1975: The Easter Promise (TV)
* 1976: The Dumplings (sèrie TV)
* 1976: Alice (sèrie TV)
* 1976: The War Widow (TV)
* 1979: You Can't Take It with You (TV)
* 1980: Fun and Games (TV)
* 1982: The Shady Hill Kidnapping (TV)
* 1982: Weekend (TV)
* 1984: Oh, God! You Devil
* 1986: El fantasma de Canterville (The Canterville Ghost) (TV)
* 1987: Nutcracker: Money, Madness & Murder (fulletó TV)
* 1987: Tales from the Hollywood Hills: Natica Jackson (TV)
* 1988: Torch Song Trilogy
* 1990: Bagdad Cafe (sèrie TV)
* 1992: Broadway Bound (TV)
* 1992: The Last Mile (TV)
* 1994: The Gift of Love (TV)
* 1995: The Heidi Chronicles (TV)

### Productor

* 1973: Class of ‘44
* 1976: The Adams Chronicles (fulletó TV)
* 1979: You Can't Take It with You (TV)

### Guionista

* 1979: You Can't Take It with You (TV)

## Referències

* ↑ New York Times
* ↑ «biografia de Paul Bogart». The New York Times.
* ↑ «filmografia de Paul Bogart». The New York Times.
# Tower City (Pennsilvània)

Tower City és una població dels Estats Units a l'estat de Pennsilvània. Segons el cens del 2000 tenia 1.396 habitants, 608 habitatges, i 383 famílies. La densitat de població era de 1.738,7 habitants per quilòmetre quadrat.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Tower City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Tower City». American Fact Finder. Oficina del Cens dels Estats Units, 12-01-2010.
# Sedeció

Sedeció (en grec antic: Σεδεκίων), que va morir l'any 114, va ser bisbe de Bizanci durant nou anys, del 105 al 114.
Va succeir a Plutarc. durant el seu pontificat es va produir la persecució dels cristians per l'emperador Trajà. El va succeir Diògenes de Bizanci.

## Referències

* ↑ «Sedekion». Ecumenic Patriarchate of Constantinople. [Consulta: 20 muny 2023].
# Okruginita

L'okruginita és un mineral de la classe dels sulfurs. Rep el nom en honor del mineralogista rus Victor Okrugin, per les seves contribucions a la mineralogia i a la geologia dels jaciments d'or i plata de Kamtxatka.

## Característiques

L'okruginita és un sulfur de fórmula química Cu₂SnSe₃. Va ser aprovada com a espècie vàlida per l'Associació Mineralògica Internacional l'any 2022, i publicada l'any següent. Cristal·litza en el sistema monoclínic. És l'anàleg de seleni de la mohita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de Londres (Anglaterra), amb el número de registre: bm 2021,02.

## Formació i jaciments

Va ser descoberta al dipòsit d'Ozernovskoe, situat al krai de Kamtxatka, a Rússia. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Okruginite» (en anglès). Mindat. [Consulta: 24 març 2023].
* ↑ Bosi, Ferdinando; Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 71». European Journal of Mineralogy, 35, 1, 06-02-2023, pàg. 75–79. DOI: https://doi.org/10.5194/ejm-35-75-2023 [Consulta: 24 març 2023].
* ↑ Vymazalová, Anna; Kozlov, Vladimir V.; Laufek, František; Stanley, Chris J.; Shkilev, Ilya A.; Kudaeva, Sharapat; Košek, Filip «Okruginite, Cu2SnSe3, a new mineral from the Ozernovskoe deposit, Kamchatka peninsula, Russia». Mineralogical Magazine, 88, 1, 01-02-2024, pàg. 31–39. DOI: https://doi.org/10.1180/mgm.2023.78 [Consulta: 15 març 2024].
# O Pino

O Pino és un municipi de la província de la Corunya a Galícia. Pertany a la Comarca d'Arzúa.

## Demografia

Evolució demogràfica :
| 1900 | 1930 | 1950 | 1981 | 2004 |
| 6.232 | 6.832 | 7.768 | 6.027 | 4.940 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Arca (Santaia) | Budiño (Santa María) | Castrofeito (Santa María) | Cebreiro (San Xiao) | Cerceda (San Miguel) | Ferreiros (San Breixo) | Gonzar (Santa María) | Lardeiros (San Xiao) | Medín (Santo Estevo) | Pastor (San Lourenzo) | Pereira (San Miguel) | O Pino (San Vicenzo) | San Mamede de Ferreiros (San Mamede)

## Transport

Part de l'aeroport de Santiago de Compostela se situa en aquest municipi. A més a més, el municipi es travessat per 2 importants vies de comunicació: la N-634 (Santiago-Oviedo) i la N-547 (Santiago-Lugo)
# Takeshi Ono

Takeshi Ono (Japó, 22 de novembre de 1944), és un exfutbolista japonès.

## Selecció japonesa

Takeshi Ono va disputar 3 partits amb la selecció japonesa.

## Enllaços externs

* National Football Teams
* Japan National Football Team Database
# Retrat de Baltasar Castiglione

El Retrat de Baltasar Castiglione (italia: Ritratto di Baldassarre Castiglione) és un quadre del pintor italià Raffaello Sanzio. Està realitzat a l'oli sobre llenç. Va ser pintat cap a 1515, mesura 82 cm d'alt i 67 d'ample i es conserva actualment en el Museu del Louvre de París, amb el títol de Portrait de Baldassare Castiglione, écrivain et diplomate (1478–1529).

## Història

L'autoria d'aquest retrat havia estat posada en dubte. D'acord amb una carta de 1516 de Pietro Bembo al cardenal Bibbiena, «El retrat de M. Baldassare Castiglione... [i el del Duc Guidobaldo di Montefeltro] van poder ser obra d'un dels alumnes de Rafael». No obstant això, l'opinió generalitzada actual és que sí que és obra de Rafael a causa de l'alta qualitat i la magistral combinació d'elements pictòrics que distingeixen la pintura, com l'afecte inherent en l'intel·ligent i calmat rostre de Castiglione. Les apagades tonalitats de la roba i el fons, inusualment lleuger, indiquen la mà d'un pintor experimentat i hàbil, així com la mirada directa del subjecte, que estableix un contacte immediat i íntim amb l'observador.
De la casa dels Castiglioni a Màntua, el llenç va passar als Països Baixos i va ser adquirit en 1630 en Amsterdam per Lucas van Uffel, marxant amic de Van Dyck; s'explica que Rembrandt va acudir a la subhasta i va intentar licitar, però no disposava de diners suficients. Nou anys més tard el quadre va ser adquirit pel Cardenal Mazzarino i en 1661 va entrar en la col·lecció de Lluís XIV de França.
Aquest retrat ha figurat en diverses exposicions internacionals. Va estar exposat del 25 de març al 4 de juny de 2006 en el Museu de Capodimonte dins de l'exposició «Tiziano i el retrat de tall, de Rafael a Carraci». Posteriorment, ha format part de l'exposició «Louvre Atlanta» celebrada fins a gener de 2007, en el High Museum of Art d'Atlanta, Geòrgia. En 2012-13 va participar en l'antològica «L'últim Rafael», coorganitzada pel Museu del Louvre i el Museu del Prado, i posteriorment es va prestar per una de les exposicions inaugurals del nou Museu Louvre-Lens.

## Anàlisi del quadre

És un retrat de Baltasar de Castiglione, nascut a Màntua en 1478, va ser una figura literària activa en la cort d'Urbino en els primers anys del segle XVI; també va exercir el paper d'ambaixador.
En primer pla ressalten les mans entrellaçades, mentre que els braços s'obren, permetent així mesurar l'amplitud del tors.
En aquest retrat, Rafael capta l'ideal d'un home equilibrat, culte, dominador de les seves passions, per mitjà de l'entonació recíproca dels colors marcats: les tonalitats fosques i argénteas de la roba, la blancor de la camisa. La roba fosca és pròpia de la moda de Borgonya.

## Referències

* ↑ Beuzelin C, Portrait de Baldassare Castiglione, Dossier de l'art n° 200, octobre 2012, p 22-23
* ↑ Loudon, Lynn M. «"Sprezzatura" in Raphael and Castiglione». Art Journal. Vol. 28, No. 1, 1968.